|  |
| --- |
| Aleksejus Širovas |
|  |
| Pilnas vardas | Aleksejus Dmitrijevičius Širovas |
| Šalis | Ispanijos vėliava Ispanija |
| Gimė | 1972 m. liepos 4 d. (51 metai)Latvija Ryga |
| Titulas | Didmeistris |
| FIDE reitingas | 2745 (Nr. 13 2009 balandžio FIDE sąraše) |
| Aukščiausias reitingas | 2755 (2008 sausis) |

**Aleksejus Dmitrijevičius Širovas** (latv. *Aleksejs Širovs*, rus. *Алексей Дмитриевич Широв*; g. 1972 m. liepos 4 d. Rygoje) – Latvijos ir Ispanijos šachmatų didmeistris. 2009 sausio duomenimis Širovas buvo 12-as pasaulyje pagal reitingą (jo Elo reitingas – 2745).

Karjera
-------

1988 metais A. Širovas laimėjo pasaulio jaunių iki 16 metų čempionatą, o 1990 m. tapo pasaulio jaunimo iki 20 metų vicečempionu. Tais pačiais metais jis gavo didmeistrio titulą. Širovas laimėjo kelis tarptautinius turnyrus: Bylyje 1991, Madride 1997 (dalijosi 1-ąją vietą su Veselinu Topalovu), Ter Apelyje 1997 m. Monte Karle 1998, Meridoje 2000, du kartus laimėjo Kereso memorialo turnyrą Taline (2004 m. ir 2005 m.) ir 2005 m. Kanados atvirąjį čempionatą.

1998 metais Širovas pagal reitingą buvo ketvirtas pasaulyje. Jis buvo pakviestas kautis dešimties partijų mače su Vladimiru Kramniku. Laimėtojas turėjo žaisti su Gariu Kasparovu dėl pasaulio čempiono titulo. Širovas laimėjo mačą be pralaimėjimų, su dviem pegalėmis ir septyneriomis lygiosioms. Tačiau neatsirado pakankamai finansinių remėjų, tad mačą su Kasparovu žaidė Kramnikas. Kai Kasparovas žaidė su Kramniku dėl pasaulio čempiono titulo, Širovas sakė, jog ten turėjo žaisti jis.

2000 m. Širovas pasiekė FIDE pasaulio čempionate finalą, bet pralaimėjo Višvanatanui Anandui.

2007 m. gegužės-birželio mėnesiais Širovas dalyvavo Kandidatų mačuose dėl patekimo į FIDE pasaulio čempionato turnyrą. Širovas laimėjo po papildomų partijų pirmojo rato mačą prieš Maiklą Adamsą rezultatu - 5,5:3,5, bet turėjo trauktis iš varžybų antrame rate, kai pralaimėjo Levonui Aronianui 2,5:3,5.

2007 m. lapkričio-gruodžio mėnesiais Širovas žaidė 2007-ųjų šachmatų pasaulio taurės varžybose. Jis pasiekė finalą, kuriame pralaimėjo Gatai Kamskiui rezultatu 1,5-2,5.

2009 m. gegužės mėnesį Širovas pasiekė didžiausią pergalę savo karjeroje. Jis nugalėjo 2009-ųjų M-Tel Masters turnyre, kuriame kiekvienas žaidėjas su savo priešininku susitiko po du kartus. Turnyras vyko Sofijoje. Jis buvo nenugalėtas, surinkęs 6,5 taško iš 10 – septynerios lygiosios ir trys pergalės, dvi prieš Vasilijų Ivančiuką ir vieną prieš Magnusą Karlseną paskutiniame raunde. Su šiuo rezultatu jis žais Grand Slam šachmatų turnyre 2009-aisais Bilbao. Jo priešininkai bus Veselinas Topalovas (Nanjing 2008 nugalėtojas), Sergejus Karjakinas (Koruso turnyro 2009 nugalėtojas) ir Aleksandras Grisčiukas (Linareso turnyro 2009 laimėtojas).

Asmeninis gyvenimas
-------------------

1994-aisiais metais Širovas vedė argentinietę Verónica Alvarez, persikėlė į Taragoną ir tapo Ispanijos piliečiu. Nors dar žaidžia už Ispaniją, bet šiuo metu gyvena Latvijoje. 2001-aisiais vedė Lietuvos moterų didmeistrę Viktoriją Čmilytę, bet 2008-aisiais išsiskyrė.

Žaidimo stilius
---------------

Širovas žinomas dėl savo atakuojančio stiliaus. Pavyzdys – ši partija juodaisiais su būsimuoju pasaulio čempionu Veselinu Topalovu 1998-ųjų Linareso turnyre, kur Širovas aukoja figūrą rikių ir pėstininkų endšpilyje:


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  |
|  | 

|  |  |  |  |  |  |  |  |
| --- | --- | --- | --- | --- | --- | --- | --- |
| a8 | b8 | c8 | d8 | e8 | f8 | g8 | h8 |
| a7 | b7 | c7 | d7 | e7 | f7 | g7 | h7 |
| a6 | b6 | c6 | d6 | e6 | f6 | g6 | h6 |
| a5 | b5 | c5 | d5 | e5 | f5 | g5 | h5 |
| a4 | b4 | c4 | d4 | e4 | f4 | g4 | h4 |
| a3 | b3 | c3 | d3 | e3 | f3 | g3 | h3 |
| a2 | b2 | c2 | d2 | e2 | f2 | g2 | h2 |
| a1 | b1 | c1 | d1 | e1 | f1 | g1 | h1 |

 |  |
|  |

 |
| Pozicija po **47. … Rh3**. |

**1.d4 Žf6 2.c4 g6 3.Žc3 d5 4.cd Žxd5 5.e4 Žxc3 6.bc Rg7 7.Rb5+ c6 8.Ra4 O-O 9.Že2 Žd7 10.O-O e5 11.f3 Ve7 12.Re3 Bd8 13.Vc2 Žb6 14.Rb3 Re6 15.Bad1 Žc4 16.Rc1 b5 17.f4 ed 18.Žxd4 Rg4 19.Bde1 Vc5 20.Kh1 a5 21.h3 Rd7 22.a4 ba 23.Ra2 Re8 24.e5 Žb6 25.f5 Žd5 26.Rd2 Žb4 27.Vxa4 Žxa2 28.Vxa2 Rxe5 29.fg hg 30.Rg5 Bd5 31.Be3 Vd6 32.Ve2 Rd7 33.c4 Rxd4 34.cd Rxe3 35.Vxe3 Be8 36.Vc3 Vxd5 37.Rh6 Be5 38.Bf3 Vc5 39.Va1 Rf5 40.Be3 f6 41.Bxe5 Vxe5 42.Va2+ Vd5 43.Vxd5+ cd 44.Rd2 a4 45.Rc3 Kf7 46.h4 Ke6 47.Kg1 Rh3!!** (Žr. diagramą) **48.gh Kf5 49.Kf2 Ke4 50.Rxf6 d4 51.Re7 Kd3 52.Rc5 Kc4 53.Re7 Kb3 0-1**

Knygos
------

Širovas parašė dvi knygas apie savo geriausias partijas:

* Širovas, Aleksejus (1995). *Ugnis ant lentos: Geriausios Širovo partijos*. Everyman Chess. ISBN 1-85744-150-8.
* Širovas, Aleksejus (2005). *Ugnis ant lentos, 2 dlais: 1997-2004*. Everyman Chess. ISBN 1-85744-382-9.

Išnašos
-------

1. ↑  1998-99 World Chess Council, Mark Week's Chess pages
2. ↑  „Hartmut Metz. Interviu su A. Širovu dėl mačo tarp Kasparovo ir Kramniko" (anglų). Suarchyvuotas originalas 2020-10-16. Nuoroda tikrinta 2020 spa. 16 d. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
3. ↑  ChessBase interviu su Ruslanu Ponomariovu (žr. paskutinį paragrafą), 2008 lapkričio 12

Išorinės nuorodos
-----------------

* Aleksejus Širovas. Partijos ir biografija
* Aleksejus Širovas (Chess.com)
* E. Surov. Interviu su Alekseju Širovu (2012) Archyvuota kopija 2020-08-12 iš Wayback Machine projekto.
* KC konferencija su A. Širovu (2010)